
Convocatòria de subvencions en els àmbits cultural, social i esportiu, per entitats i associacions locals PER L’ANY 2026, segons la següent regulació:

Primer.- RÈGIM JURÍDIC

Les bases especifiques que regeixen la convocatòria per a la concessió de subvencions es van aprovar per Junta de Govern el 23 de juny de 2020, publicades al BOPT de 13 de juliol de 2020.

La Llei 38/2003, de 17 de novembre, General de Subvencions i el Real Decret 887/2006, de 21 de juliol pel qual s’aprova el Reglament de la Llei 38/2003 General de subvencions.

La Llei 7/1985, de 2 d’abril, Reguladora de les Bases de Règim Local.

El Decret legislatiu 2/2003, de 28 d’abril, Text refós de la llei municipal i de règim local de Catalunya.

La Llei 39/2015, d’1 d’octubre, del procediment administratiu comú de les administracions públiques.

Segon.- DOTACIÓ PRESSUPOSTÀRIA

Les subvencions en els àmbits cultural, social i esportiu, per entitats i associacions locals que resultin d’aquesta convocatòria, es faran efectives amb càrrec a l’aplicació pressupostària 334 480.000 del pressupost vigent de l’exercici en curs.

La quantitat total màxima que està dotada aquesta línia de subvenció és de 10.000,00 €.

Tercer.- OBJECTE

L’objecte d’aquesta convocatòria és donar suport econòmic en la realització de programes, activitats i projectes –ordinaris i extraordinaris que desenvolupen les entitats i associacions‐ sense ànim de lucre al municipi de Falset en els àmbits cultural, social i esportiu.

Quart.- PROCEDIMENT

El procediment per a l’atorgament de les subvencions previstes en aquesta convocatòria serà el de règim de concurrència pública competitiva. En cas que les sol·licituds presentades excedeixin de la dotació pressupostària per aquesta convocatòria, l’import màxim de la convocatòria serà prorratejat entre totes les sol·licituds admeses

Cinquè.- REQUISITS PER SOL·LICITAR LA SUBVENCIÓ

Poden ser beneficiaris d’aquesta subvenció les persones que compleixin els requisits de l’article 6 de les bases reguladores i l’article 3 del pla estratègic de subvencions publicat al butlletí oficial de la província el 2 de maig de 2024.

Sisè.- ÒRGAN COMPETENT

L’òrgan responsable de la instrucció del procediment d’atorgament de l’ajut previstes en la present convocatòria és la Junta de Govern Local.

Setè.- TERMINI PRESENTACIÓ SOL·LICITUDS

El termini de presentació de sol·licituds serà de 30 dies hàbils a partir del dia següent a la publicació de la present convocatòria al Butlletí Oficial de la Província de Tarragona. L’extracte de la convocatòria es comunicarà a la Base de Datos Nacional de Subvenciones (BDNS), i també es publicarà a la web municipal i al taulell d’edictes de la Seu electrònica de l’Ajuntament de Falset.

Vuitè.- TERMINI DE RESOLUCIÓ I NOTIFICACIÓ

El termini màxim per a la resolució d’aquests ajuts serà de tres mesos des de la finalització del termini de la convocatòria per a presentar les sol·licituds

Novè.- DOCUMENTACIÓ QUE S’HA D’ADJUNTAR A LA PETICIÓ

La documentació ha presentar amb el model de sol·licitud d’aquesta subvenció s’estableix a l’article 6 de les bases reguladores.

Desè.- RESOLUCIÓ

La resolució de l’atorgament posarà fi a la via administrativa, contra la qual les persones interessades podran interposar, amb caràcter potestatiu, recurs de reposició en el termini d’un mes, o bé recurs contenciós administratiu, o qualsevol altre recurs que considerin convenient per a la defensa dels seus interessos.

Transcorregut el termini fixat sense que s’hagi notificat una resolució expressa, s’entendrà desestimada la sol·licitud d’atorgament de la subvenció.

Onzè.- CRITERIS DE VALORACIÓ DE LES SOL·LICITUDS

Els criteris de valoració per a l’atorgament de les subvencions són els que s’inclouen a l’article 8 de les bases reguladores.

Dotzè.- MITJÀ DE NOTIFICACIÓ

D’acord amb l’article 14 de la Llei 39/2015, d’1 d’octubre, del procediment administratiu comú de les administracions públiques, les notificacions es realitzaran electrònicament.

